**MINISTARSTVO FINANCIJA**

**ZAGREB, KATANČIĆEVA 5**

**MATIČNI BROJ. 03205991**

**OIB: 18683136487**

**BROJ RKP-a: 20157**

**RAZINA: 12**

**RAZDJEL: 025**

**ŠIFRA DJELATNOSTI: 8411 OPĆA DJELATNOST JAVNE UPRAVE**

**ŠIFRA ŽUPANIJE: 21**

**ŠIFRA GRADA: 133**

**OZNAKA RAZDOBLJA: 2022-12**

**BILJEŠKE UZ KONSOLIDIRANA FINANCIJSKA IZVJEŠĆA**

**MINISTARSTVA FINANCIJA ZA 2022. GODINU**

**ZAKONODAVNI OKVIR**

* Zakon o proračunu (Narodne novine, br.144/21)
* Zakon o izvršavanju Državnog proračuna Republike Hrvatske za 2021. (Narodne novine, br.140/2021, 62/2022 i 131/2022)
* Pravilnik o financijskom izvještavanju u proračunskom računovodstvu (Narodne novine, 37/2022)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19 i 108/20)
* Pravilnik o proračunskim klasifikacijama (Narodne novine, br. 6/10, 120/13 i 01/20)

U konsolidiranim financijskim izvještajima obuhvaćene su sljedeće glave u razdjelu 025 Ministarstvo financija:

* Glava 02505 Ministarstvo financija, RKP 20157
* Glava 02510 Carinska uprava, RKP 20165
* Glava 02515 Porezna uprava, RKP 20181
* Glava 02540 Agencija za reviziju sustava provedbe programa Europske unije, RKP 43732, OIB 94432282335, MB 02400774
* Glava 02555 Odbor za standarde financijskog izvještavanja, RKP 49286, OIB 58499994900, MB 02052644

**BILJEŠKE UZ BILANCU**

1. Prijevozna sredstva u cestovnom prometu (0231) su na dan 1. siječnja 2022. godine iznosila 43.087.549,00 kune, dok su ista na dan 31. prosinca 2022. godine iznosila 47.839.151,79 kuna, što predstavlja porast od 11%. Povećanje se odnosi na nabavu službenih automobila u Carinskoj upravi i užem dijelu Ministarstva financija.
2. Ulaganja u računalne programe (0262) bilježe rast od 12,9%, a u apsolutnom iznosu za 47.051.595,66 kn, a najveći dio odnosi se na ulaganja u informacijski sustav Porezne uprave. U užem dijelu Ministarstva financija stavljena je u uporabu aplikacija za financijsko izvještavanje – RKPFI nakon okončanog ulaganja, što je u korelaciji s padom bilančne pozicije Ostala nematerijalna proizvedena imovina u pripremi (055). Izvršena su ulaganja u sustav za uredsko poslovanje Financijskog inspektorata, sustav Ureda za sprječavanje pranja novca kao i prilagodbe sustava Državne riznice za uvođenje nove valute euro.
3. Građevinski objekti u pripremi (051) navedena bilančna pozicija bilježi pad od 30,6% zbog okončanja radova i primopredaje građevinskih objekata i ugrađene opreme na graničnim prijelazima Vinjani Gornji, Orah, Slivno i Sebišina, kao i okončanih radova na objektima Porezne uprave.
4. Novac na računu kod inozemnih poslovnih banaka (1113) predstavlja novčana sredstva na deviznom računu Ministarstva financija namijenjenom za pokriće alikvotnog dijela troškova Stalnog predstavništva Republike Hrvatske u Bruxellesu.
5. Potraživanja za više plaćene poreze i doprinose (124) na dan 1. siječnja 2022. iznosila su 213.625,00 kuna, a 31. prosinca 2022. iznose 49.830,81 kunu, a odnose na više plaćeni porez i prirez na dohodak po godišnjem obračunu za 2022.godinu.
6. Ostala potraživanja (129) su uvećana zbog promjene metodologije knjiženja preplata za pojedine vrste poreza i drugih javnih davanja u Poreznoj upravi sukladno uputi Državne riznice. Novi model evidentiranja potraživanja i obveza za povrat za poreze, doprinose i druga javna davanja se također reflektirao i na bilančne pozicije 96 Obračunati prihodi poslovanja i 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza.
7. Kontinuirani rashodi budućih razdoblja (193) – sukladno čl. 39 Pravilnika o proračunskom računovodstvu i računskom planu navedeni rashodi ne uključuju se u tekuće izvještajno razdoblje, već se iskazuju kao aktivna vremenska razgraničenja, a najveći dio se odnosi na plaće obračunate za prosinac 2022. godine koje će biti isplaćene u siječnju 2023. te na ostale rashode koji nastaju kontinuirano npr. troškovi komunalnih usluga, energenata, zakupa i slično.
8. Obveze – u strukturi iskazanih obveza najveći udio imaju Carinska i Porezna uprava, a navedeni iznos pretežito predstavljaju obveze prema poreznim obveznicima za više uplaćena sredstva, a manji dio predstavljaju obveze prema zaposlenima za plaću za prosinac 2022 i obveze za materijalne rashode koje dospijevaju u 2023. godini.
9. Obveze za zajmove od ostalih tuzemnih financijskih institucija izvan javnog sektora (2645) predstavljaju obveze za financijski leasing za nabavu službenih vozila u Carinskoj uprava te jedno vozilo u Ministarstvu financija (uži dio).
10. Višak prihoda 9221 i Manjak prihoda 9222 – prebijanjem navedenih bilančnih pozicija na razini razdjela utvrđen je višak prihoda u iznosu od 15.387.241,75 kuna, a odnosi se na:

* Ostvareni manjak prihoda u užem dijelu Ministarstvo financija u iznosu 3.333.400,25 kuna
* Ostvareni višak prihoda u Carinskoj upravi u iznosu 15.251.456,53 kune
* Ostvareni višak prihoda u Poreznoj upravi u iznosu 1.949.015,12 kuna
* Ostvareni višak prihoda u Agenciji za reviziju sustava provedbe programa EU u iznosu 1.520.170,35 kuna
* Odbor za standarde financijskog izvještavanja nije ostvario ni višak ni manjak.

1. Izvanbilančni zapisi 991 i 996 u ukupnom iznosu od 11.143.031.271,37 kuna odnose se na:

* Ministarstvo financija (uži dio) u iznosu 57.057.390,85 kuna, a najvećim dijelom obuhvaća primljene bankovne garancije, zadužnice, jamstva za dobro izvršenje posla, garancije za otklanjanje nedostataka u garantnom roku, tuđu imovinu dobivenu na korištenje i potencijalne obveze po tri sudska spora.
* Poreznu upravu u iznosu 520.649.841,71 kuna, a odnosi se na instrumente osiguranja plaćanja i potencijalne obveze po sudskim sporovima u tijeku.
* Carinsku upravu u iznosu 10.565.304.720,59 kuna, a odnosi se na službena vozila nabavljena putem operativnog leasinga i ostalu tuđu imovinu dobivenu na korištenje, dobivena jamstva u poslovanju javne nabave, prisilnu naplatu carina, poreza i trošarina za EU članice, evidentirane instrumente osiguranja plaćanja u carinskom poslovanju, potencijalne obveze po sudskim sporovima te potencijalne obveze na temelju sklopljenih ugovora.
* Agenciju za reviziju sustava provedbe programa EU u iznosu 19.318,22 kune, a odnosi se na primljenu bankovnu garanciju za uredno ispunjenje ugovornih obveza.

Iz konsolidiranih izvanbilančnih zapisa eliminirana je tuđa imovina na korištenju u vrijednosti 288.261,60 kuna koja je ustupljena je na korištenje drugima unutar razdjela 025.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. Tekuće pomoći od institucija i tijela EU (6323) – u prethodno promatranom izvještajnom razdoblju navedeni prihodi bili su povećani zbog promjene načina priznavanja prihoda od EU sredstava sukladno Pravilniku o izmjenama i dopunama Pravilnika o proračunskom računovodstvu i računskom planu (Narodne novine, br. 10/2020) jer su se primljena sredstva pomoći prestala evidentirati kao obveze za primljene predujmove nego kao prihodi. Evidentirani prihodi ovise i o dinamici podnošenja i odobravanja zahtjeva za nadoknadu troškova projekata financiranih iz različitih operativnih programa i fondova EU te ostalih instrumenata financiranja.

2. Kapitalne pomoći od institucija i tijela EU (6324) – odnose se uglavnom na kapitalna ulaganja u Poreznoj upravi vezano za realizaciju projekata unutar ESF fondova te projekata koji se financiraju putem NPOO-a.

3. Prihodi od pruženih usluga (6615) – bilježe rast od 50,5%, a odnosi se na ostvarene veće vlastite prihode u okviru Twinning projekata u Agenciji za reviziju sustava provedbe programa EU, od kojih je jedan trajao cijelu 2022. godinu te je zaprimljena uplata za novi projekt čija se realizacija planira tijekom 2023. godine.

5. Rashodi za zaposlene (31) – bilježe rast od 4%, odnosno 40.567.030,09 kuna, u odnosu na isto izvještajno razdoblje prethodne godine zbog rasta osnovice za obračun plaće u odnosu na prethodno promatrano izvještajno razdoblje i ostalih materijalnih prava zaposlenih utvrđenih kolektivnim ugovorom.

6. Naknade troškova zaposlenima (321) – navedeni rashodi bilježe rast od 29,1% zbog znatno većeg broja službenih putovanja i stručnih usavršavanja na koja su upućeni službenici, a koja su u istom izvještajnom razdoblju prošle godine uglavnom bila odgođena ili otkazana zbog epidemije korona virusa COVID-19.

7. Energija (3223) - navedeni rashodi bilježe rast od 43,4% zbog povećanja cijene energenata na domaćem, ali i globalnim tržištima, uzrokovano poremećajima u opskrbnim lancima energenata, a posebice uslijed sigurnosne situacije u Europi.

8. Službena, radna i zaštitna odjeća i obuća (3227) – najveći dio navedenih rashoda odnosi se na nabavu odora carinskih službenika, a dinamika njihove nabave ovisi o rokovima uporabe propisanima Pravilnikom o odorama carinskih službenika Ministarstva financija Carinske uprave (Narodne novine, br. 82/2014. i 34/2015.)

9. Zdravstvene i veterinarske usluge (3236) – bilježe rast od 91,9% zbog preventivnih zdravstvenih pregleda na koji su bili upućeni službenici.

10. Računalne usluge (3238) – rast navedenih rashoda za 7,5%, odnosno 26.214.304,17 kuna vezan je uz održavanja novih programskih rješenja, unaprijeđenih informacijskih sustava i uspostavljenih registara iz djelokruga rada ministarstva.

11. Troškovi sudskih postupaka (3296) – bilježe pad od 38,3%, a odnose se uglavnom na sudske postupke iz nadležnosti Porezne uprave, a njihov nastanak ovisi o tijeku samih postupaka, veličini sporova te nužnim radnjama koje se poduzimaju u cilju maksimalizacije naplate poreznih dugovanja.

12. Zatezne kamate ( 3433) – bilježe pad od 71,1%, a najvećim dijelom odnose se na Poreznu upravu te su u prethodnom izvještajnom razdoblju one uglavnom bile vezane uz sudske sporove.

13. Rashodi za nabavu proizvedene dugotrajne imovine (42) – rastu navedenih rashoda za 22,2% u najvećoj mjeri doprinijela su ulaganja u informacijske sustave Carinske i Porezne uprave, kao i dodatna ulaganja na poslovnim objektima Porezne uprave i ulaganja u nabavu službenih automobila za potrebe sprječavanja krijumčarenja duhanskih proizvoda u Carinskoj upravi. U užem dijelu ministarstva povećana su ulaganja u nabavu računalne opreme i sustava za upravljanje vagama na graničnim prijelazima.

14. Otplata glavnice primljenih zajmova od ostalih tuzemnih financijskih institucija izvan javnog sektora (5445) – odnosi se na otplatu rata financijskog leasinga kojim je financirana kupnja službenih automobila u Ministarstvu financija (uži dio) i Carinskoj upravi.

Tablica 1. Struktura ostvarenog rezultata poslovanja

|  |  |  |  |  |  |  |
| --- | --- | --- | --- | --- | --- | --- |
| **Naziv glave unutar razdjela** | **Preneseni rezultat** | | **Ostvareni rezultat u izvještajnom razdoblju** | | **Višak raspoloživ u sljedećem razdoblju** | **Manjak raspoloživ u sljedećem razdoblju** |
| **Višak** | **Manjak** | **Višak** | **Manjak** |
| Ministarstvo financija  (uži dio) | 0,00 | 2.474.440,69 | 0,00 | 858.959,56 | 0,00 | 3.333.400,25 |
| Carinska uprava | 1.631.293,45 | 0,00 | 13.620.163,08 | 0,00 | 15.251.456,53 | 0,00 |
| Porezna uprava | 587.568,65 | 0,00 | 1.361.446,47 | 0,00 | 1.949.015,12 | 0,00 |
| Agencija za reviziju sustava provedbe programa EU | 124.432,01 | 0,00 | 1.395.738,34 | 0,00 | 1.520.170,35 | 0,00 |
| Odbor za standarde financijskog izvještavanja | 0,00 | 0,00 | 0,00 | 0,00 | 0,00 | 0,00 |
| **Ukupan rezultat za  razdjel 025** | **2.343.294,11** | **2.474.440,69** | **16.377.347,89** | **858.959,56** | **15.387.241,75** | **0,00** |

Ostala smanjenja rashoda poslovanja i rashoda za nabavu nefinancijske imovine rezultat su racionalnog postupanja sa rashodima u poslovanju, dok je do povećanja došlo zbog dinamike izvršavanja poslova redovne djelatnosti.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u obujmu proizvedene dugotrajne imovine (91512) – smanjenje u obujmu navedene imovine ukupne sadašnje vrijednosti 6.331.271,71 kuna odnosi se na rashodovanu i isknjiženu neupotrebljivu, uništenu i dotrajalu imovine, od čega se 6.264.706,96 kuna odnosi na Poreznu upravu, a 66.564,75 kuna na uži dio Ministarstva financija. Povećanje u iznosu od 794.815,00 kn evidentirano je u užem dijelu Ministarstva financija zbog prijenosa računalne opreme i dva osobna automobila.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. Financijski i fiskalni poslovi (0112) – rashodi za navedenu namjenu u ukupnom iznosu 1.838.388.017,76 kuna obuhvaćaju rashode užeg dijela Ministarstva financija u iznosu 179.393.139,95 kuna, Carinske uprave u iznosu 624.737.713,58 kuna, Porezne uprave u iznosu 1.009.315.458,26 kuna, Agencije za reviziju sustava provedbe programa EU 24.573.500,66 kuna i Odbora za standarde financijskog izvještavanja u iznosu 368.205,31 kunu.
2. Vanjski poslovi (0113) – rashodi za navedenu namjenu u ukupnom iznosu od 32.212.553,44 kune u cijelosti se odnose na Carinsku upravu.

1. Ostale opće usluge (0133) – rashodi za navedenu namjenu u ukupnom iznosu od 659.371,79 kuna u cijelosti se odnose na Carinsku upravu.

4. Ekonomski poslovi koji nisu drugdje svrstani (049) – rashodi za navedenu namjenu u ukupnom iznosu od 1.405.629,84 kune u cijelosti se odnose na Poreznu upravu.

Ukupni iznos rashoda iskazanih u Obrascu RAS-funkcijski odgovaraju ukupno iskazanim rashodima u Obrascu PR-RAS (Y034), s tim da prijenosi proračunskim korisnicima iz nadležnog proračuna za financiranje redovne djelatnosti (367) iznose nula kuna.

**BILJEŠKE UZ IZVJEŠTAJ O OBVEZAMA**

Stanje nedospjelih obveza na kraju izvještajnog razdoblja iznosi 6.025.291.671,98 kuna, a odnose se na obveze Ministarstva financija (uži dio) u iznosu od 12.660.999,12 kuna, Carinsku upravu u iznosu 51.118.161,41 kunu, Poreznu upravu u iznosu 5.959.674.285,05 kuna, Agenciju za reviziju sustava provedbe programa EU u iznosu 1.837.588,90 kuna i Odbor za standarde financijskog izvještavanja u iznosu 637,50 kuna.

U postupku konsolidacije obveza razdjela 025 eliminirane su međusobne obveze Ministarstva financija (uži dio) prema Carinskoj upravi za refundirane troškove usluga čuvanja imovine u ukupno iznosu 237.023,10 kn i Poreznoj upravi u iznosu od 776.128,24 za refundirane troškove električne energije, uredskog materijala i troškova sudskih postupaka.

**DRŽAVNI TAJNIK**

**Zdravko Zrinušić**